ที่ปรึกษา
คึกคักเป็นพิเศษ กรมบังคับคดี ร่วมกับ 9 สถาบัน จัดงานมหกรรมไกล่เกลี่ยหนี้ ระหว่างวันที่ 11-14 พ.ค.นี้ที่ อิมแพ็ค เมืองทองธานี
13 พ.ค. 2560

โดย...ทีมข่าวการเงินโพสต์ทูเดย์คึกคักเป็นพิเศษ กรมบังคับคดี ร่วมกับ 9 สถาบัน จัดงานมหกรรมไกล่เกลี่ยหนี้ ระหว่างวันที่ 11-14 พ.ค.นี้ที่ อิมแพ็ค เมืองทองธานี แต่ละวันมีลูกหนี้ก็มารอคิวกันยาวที่จะเจรจาปรับโครงการสร้างหนี้ งานนี้ไม่ธรรมดา “รื่นวดี สุวรรณมงคล” อธิบดีกรมบังคับคดี ควักกระเป๋าเอง สั่งทำเสื้อยืดพิมพ์ลาย “I AM LED” แจกให้เจ้าหน้าที่กรมบังคับคดีใส่ ดูแล้ว “น่ารักเป็นกันเอง” ลดภาพใส่สูทดูเคร่งขรึม เป็นการเป็นงาน และแสดงถึงความเป็น “ทีม” แถมระดมเจ้าหน้าที่นั่งโต๊ะเป็นที่ปรึกษาด้านกฎหมายกันเต็มที่  เปิดมหกรรมไกล่เกลี่ยลูกหนี้ครั้งนี้ กรมบังคับคดี ส่งจดหมายเชิญมาลูกหนี้มาไกล่เกลี่ยหนี้ ประมาณ 1.9 หมื่นราย มูลหนี้รวมประมาณ 7,000 ล้านบาท  ก็ไม่หวังอะไรมาก ให้เข้ามาเจรจาปรับโครงสร้างนี้สำเร็จ 100% ก็พอ สนองนโยบายของรัฐที่จะลดปัญหาหนี้ครัวเรือน